Flint (Wales)

Flint (walisisk: Y Fflint) er en by og et samfunn i Flintshire i det nordlige Wales. Den ligger ved munningen av elven Dee. Byen var tidligere administrasjonssenter i grevskapet, men disse funksjonene er flyttet til Mold. Ifølge folketellingen i 2011 var befolkningen i Flint 12 953,«Town population 2011». Arkivert fra originalen den 25. mai 2015. og økte til 13 732 ved folketellingen i 2021. Flint (Community, United Kingdom) - Population Statistics, Charts, Map and Location, City Population Det bredere byområdet, inkludert Holywell og Bagillt, hadde en befolkning på 26 442. UK Census (2011): «Local Area Report – Flint Built-up area (W37000411)». Nomis. Office for National Statistics.

Flint har det eldste bycharteret i Wales, datert 1284. Statusen kommer i høy grad av at Edvard I av England begynte byggingen av Flint Castle der i 1277. Byen var vertskap for den nasjonale kulturmønstringen Eisteddfod i 1969. Det er derfor en sirkel med gorseddsteiner der, som er en form for bautasteiner.

 Geografi 
Flint ligger nordøst i Wales, ved siden av elven Dee, nord for byen Mold. På den andre siden av elvemunningen kan man se Wirralhalvøya fra Flint, og sør for byen har man utsikt mot Halkynfjellet. I luftlinje ligger Flint mindre enn 19 kilometer fra det engelske byområdet Liverpool, og enda nærmere storbyområdet. De to elvemunningene imellom gjør imidlertid reiseavstanden på land nesten dobbelt så lang.

 Historie 

Stedsnavnet henviser til den steinete plattformen som festningen ble bygget på, og ble først registrert i 1277 i den franske formen le Chaylou (jf. moderne fransk caillou, «grus»).Hanks, Patrick; Hodges, Flavia; Mills, David; Room, Adrian (2002): The Oxford Names Companion. Oxford: the University Press. ISBN 0198605617; s. 1036.

Edvard I begynte å bygge Flint Castle i 1277, under sin kampanje for å erobre Wales. Både festningen og byen ble angrepet av styrkene til Madog ap Llywelyn under opprøret i 1294–95; byens forsvarere brente den for å nekte waliserne bruk av den.

Rikard II ble overlevert til sin fiende Henry Bolingbroke på Flint Castle i 1399. Som en konsekvens er det scenen for tredje akt, scene III av William Shakespeares drama Rikard II (1597). Frestningen var det første av Edvard Is «jernring» av kongelige festninger som ble bygget i Wales, og utformingen fungerte som grunnlag for større festninger som Harlech Castle og Rhuddlan Castle. Owain Glyndŵr angrep det uten hell i begynnelsen av sitt opprør mot England i 1400.

Byen hadde ikke en forsvarsmur, men en beskyttende grøft av jord og palisader av tømmer. Omrisset av denne forble synlig i gatemønsteret fram til midten av 1960-tallet, og grensen fra middelalderen kan fortsatt spores i dag. Dette kan også sees på John Speeds kart over Flintshire.


Flint rådhus, hjemmet til Flint bystyre, ble reist i 1840. «Flint Town Hall», Fflint.co.uk. Arkivert fra originalen den 11. august 2005. Fram til 1935 fungerte kommandanten av Flint Castle ex officio som ordfører i Flint.

I 1969 var Flint vertskap for den nasjonale kulturmønstringen Eisteddfod, og byen har derfor en sirkel med gorseddsteiner (stående steiner) på jordet ved siden av Gwynedd County grunnskole. I juli 2006 var steinene sentrale i den nasjonale Eisteddfods kunngjøringsseremoni, som formelt kunngjorde Mold som vertsby for arrangementet i 2007.«Mold is to stage 2007 eisteddfod», BBC Wales 17. Januar 2006 Urdd National Eisteddfod ble holdt i Flint i 2016.March welcomes «Urdd National Eisteddfod to Flint in 2016», BBC 3. oktober 2015

 Kultur og demografi 
I folketellingen i 2011 oppga 57,1 % at de hadde walisisk, eller walisisk og annen kombinert, identitet. UK Census (2011): "Local Area Report – Flint statistics (W04000186), Nomis. Office for National Statistics. Mange i Flint har noen kunnskaper i walisisk språk, selv om kompetansen varierer. Implementeringen av EUs bestemmelser om fri bevegelsesfrihet har ført til en merkbar økning i antallet polsktalende i Flint. Flere detaljhandelsbedrifter viser informasjon på polsk så vel som engelsk og walisisk, og byen har en rekke polske butikker, polski sklep, som spesialiserer seg på polske produkter.

Dialekten i Flint blir ofte feilaktig identifisert med Liverpool-dialekten, selv om den faktisk har oppstått som en unik blanding av talemønstrene til områdets walisktalende, tidligere irske nybyggere og innbyggerne i nærliggende Cheshire, Wirral og den bredere Merseyside-regionen.«The Voices Recordings: Male voice choir members», BBC Personer fra Flint som snakker dialekten antas ofte å være fra Liverpool, ettersom dialektene høres svært like ut, om enn ulike, og Liverpool-varianten er langt mer kjent for de fleste. 

Det finnes flere sanger knyttet til Flint.North East Wales Flintshire history - Flint songs, BBC. Arkivert fra originalen den 17. juli 2011Den som synges mest er «The Yard». En annen populær sang er «50 German bombers over Flint», som forteller historien om et bombeangrep over nærliggende Liverpool under krigen, som ved et uhell var rettet mot byen Flint i stedet. Versene beskriver bombeflyenes ankomst over Flint, og hvordan de ble skutt ned av «Bagillt Navy». Til slutt ble en uheldige tysk medlemmet av flybesetningen fisket opp av «Greenfield Fishers». Sangen synges ofte på en beruset og vennlig måte til akkompagnement av mye håndklapping og festligheter.

Referanser

 Eksterne lenker 

Liste over historiske og genealogiske opptegnelser i Flint, Cefnpennar 
Bilder av Flint og området rundt, Geograph.co.uk 
Flint i forhistorisk, romersk og tidlig middelalder, Clwyd-Powys Archaeological Trust''

Kategori:Byer i Flintshire